cyanic-selkie/wikianc huggingface dataset:
Ürümqi
Infrastruktur
Kommunikasjonen i byen er god, med både jarnbanesamband, eigen flyplass og godt utbygd vegnett. Her ligg også fleire regionsuniversitet og høgskular.
Administrative einingar
Prefekturet Ürümqi er delt inn i 9 distrikt og fylke. 4 av desse ligg i byområdet.
Kjelder
av Cato Næverdal.
Jens Christian Sørensen
Jens Christian Jørgen Sørensen, på dansk kjend som '''J. Chr. Sørensen''', var ein dansk litograf. Han utmerkte seg særleg innan fargelitografi, og samarbeidde med mange danske og norske kunstnarar som Axel Salto, Jøns Søndergaard, Asger Jorn, Alf Rolfsen og Paul René Gauguin og franskmenn som Jean Dewasne og Jean Deyrolle. Han fekk Norsk Kulturråds pris i 1972.
Fylkesveg 927 i Rogaland
Fylkesveg 927 i Rogaland går mellom Gard og Sagatun i Haugesund kommune.
Talbott Point
Talbott Point er det nordlegaste neset på DuBois Island i Biscoe Islands. Det vart kartlagd frå flyfoto teken av Falkland Islands and Dependencies Aerial Survey Expedition (FIDASE) (1956–57). Det vart namngjeve av United Kingdom Antarctic Place-Names Committee (UK-APC) etter John H. Talbott, ein amerikansk fysiolog som har spesialisert seg på korleis menneskekroppen reagerer på kalde miljø.
Mount Morrison i Enderby Land
Mount Morrison er eit fjell 1,5 nautiske mil (2,8 km) nordaust for Mount Best i Tula Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956 og vart namngjeven av Australian Antarctic Names and Medals Committee (ANCA) etter H.C. Morrison, eit medlem av mannskapet på «Discovery» under British Australian New Zealand Antarctic Research Expedition (BANZARE) i 1929-31.
Ghoff
Ghoff er ein landsby i Dhofar guvernement, sørvest i Oman.
Tommy Morgan
Thomas Morgan Edwards, betre kjend som Tommy Morgan, er ein USA-amerikansk munnspelspelar og studiomusikar, som har vore aktiv sidan 1950-åra. Han vert rekna som ein av dei mest høyrde munnspelspelarane i verda og har spelt på musikken til over 500 filmar.
I 2001 fekk Morgan ein spesiell ærespris frå The Society for the Preservation and Advancement of the Harmonica.
Torsby kommun
Torsby kommun er ein kommun i Värmlands län i landskapet Värmland. Centralort er Torsby noko som gjer kommunen til ein av dei 42 som har eit tidlegare municipalsamhälle som centralort. Kommunen er den 22. største i Sverige ut frå areal og er større enn Vestfold fylke. Dagens utstrekning fekk han i første halvdel av 1970-åra ved samanslåinga av kommunane Fryksände, Östmark, Vitsand, Norra Ny og Finnskoga Dalby. Venskapskommunen til Torsby i Noreg er Bømlo kommune.
Torsby kommun er med i den svensk-norske samarbeidsregionen som blir kalla ARKO, og er med i same arbeidsmarknadsområde som Sunne kommun.
Tettstader
Torsby kommune har seks tettstader. Folketalet i tabellen er frå 31. desember 2005.
Bakgrunnsstoff
Torsby
Eratosthenes
Eratosthenes (gresk Ἐρατοσθένης, fødd kring 276 f.Kr i Kyrene, død 194 f.Kr) var ein gresk geograf, matematikar og astronom. Han var òg bibliotekar ved biblioteket i Alexandria.
Eratosthenes er mest kjend for utrekningane sine av omkrinsen til jorda. I ei handskrift kom han over ei opplysning om at i Syene (no Aswan) stod sola slik på himmelen ved sommarsolkverv at ein stolpe ikkje kasta skugge, og sollyset vart reflektert av vatnet i djupe brønnar. I Alexandria var det skugge midtsommars, og han trekte dermed den konklusjonen at jorda måtte vere rund, som Pythagoras hadde trudd 300 år tidlegare.
Gjennom meir nøyaktige målingar av lengda til skuggen, i lag med avstanden mellom byane (som han leigde ein mann til å skritte opp), kom han fram til at radiusen til jorda var 5000 stadium. Lengda av ein stadium er ikkje sikkert kjend, men ein trur at det var 600 greske fot, som tilsvarar 157 meter. Dersom dette er riktig, er verdien Eratosthenes kom fram til for jordomkrinsen 39 250 km. I dag veit ein at omkrinsen er 40 007 kilometer (over polane), og dette viser at Eratosthenes kom særs nær dagens verdi, med ein feilmargin på berre 2 %.
Eratosthenes utvikla òg Eratosthenes' sil, ein metode for å finne primtal.
VG (fleirtyding)
VG eller vg kan visa til:
Strutsar
Strutsar (Struthio) er ei biologisk slekt med verdas største nolevande fuglar. Ho er einaste slekta i strutsefamilien, Struthionidae, som igjen er einaste familien i den biologiske ordenen Struthioniformes.
Ein har funne 10 artar av slekta Struthio, 8 av desse er utdøydde. Dei tidlegaste fossila frå denne slekta er frå tidleg miocen, for 20-25 millionar år sidan, og kjem frå Afrika, så det er foreslått at dei oppstod der. Deretter hadde dei spreidd seg til Eurasia i midten til sein miocen, 5-13 millionar år. Ved ca. 12 millionar år hadde dei utvikla seg til storleiken som vi er kjent med i dag. På denne tida hadde dei spreidd seg til Mongolia og seinare til Sør-Afrika.
Artslista
Struthio i rekkjefølgje etter eBird/Clements Checklist v2017 med norske namn etter Norske navn på verdens fugler:
Fylkesveg 928 i Rogaland
Fylkesveg 928 i Rogaland går mellom Kvala og Kvala industrifelt i Haugesund kommune. Vegen er 500 meter lang.
Eurovision Song Contest 1957
Som året i førevegen var tevlinga fyrst og fremst eit radioprogram, då fjernsynet enda ikkje var vorte allemannseige. Tevlinga vart halden i Vest-Tyskland trass i at Sveits vann året før. Sedvanen der fjorårets vinnar tar på seg arrangementet, var ikkje etablert på dette tidspunktet. I staden var det meininga at arrangementet skulle gå på rundgang mellom landa, men ettersom stadig fleire land meldte seg på tevlinga, vart ei slik ordning upraktisk.
Løpstikke
Løpstikke (Levisticum officinale, dansk løvstikke, svensk libsticka, engelsk lovage) er ein høg flerårig plante i skjermplantefamilien.
Han kan bli mellom 1 til 2,5 meter høy og blomstrar frå juli til august med lysegule blomar.
Planten har opphav rundt det austre middelhavsområdet, men har lenge vore dyrka i Europa. Frøa, stilken og blada blir brukte som krydder, særleg i søreuropeisk matlaging. Planten kan nyttast i t.d. supper, buljong, kjøtkraft, pizza og salatar. Blada kan tørkast og frysast.
Eurovision Song Contest 1957
Finalen
Finalen vart halden 3. mars 1957 i Großer Sendesaal des hessischen Rundfunks i Frankfurt am Main. Nederland vann tevlinga for fyrste gong. Belgia og Sveits enda på ein delt åttandeplass. Då Birthe Wilke og Gustav Winckler hadde sunge songen «Skibet skal sejle i nat», tungekyssa dei i heile 11 sekund, noko som er veldig lenge for ei direktesending.
Hisashi Kaneko
er ein tidlegare japansk fotballspelar.
Fylkesveg 928
Fylkesveg 928 finst i fleire fylke i Noreg:
Fylkesvei 928 (andre betydninger)
Mürzzuschlag
Mürzzuschlag er ein by og ein kommune i distriktet Bruck-Mürzzuschlag i forbundslandet Steiermark i Austerrike. Kommunen har ei flatevidd på 51,3 km² og i kring 8 600 ibuarar. Byen Mürzzuschlag ligg 670 meter over havet og hyser om lag 6 000 ibuarar.
Mürzzuschlag har verdas største vintersports-museum.
Forfattaren Elfriede Jelinek er frå Mürzzuschlag.
Kvark–gluon-plasma
Kvark–gluon-plasma (KGP) er ein fase for materie som består av kvarkar og gluon. Det er mogeleg å skape denne fasen i laboratorium ved at ein lar tunge atomkjernar, som gull eller bly, kollidere med kvarande ved høge energiar (kring 100 GeV).
I 1990-åra vart det gjort i eksperiment i SPS-akseleratoren på CERN som indikerte at dei hadde produsert eit slikt plasma. Detaljerte studium har vorte mogeleg etter at RHIC-akseleratoren på Brookhaven National Laboratory kom i gang i 2000.
Kjelder
kvark–gluon-plasma. (28.02.2013) I Store norske leksikon. Henta frå: http://snl.no/kvark%E2%80%93gluon-plasma
Erik Ivar Fredholm
Erik Ivar Fredholm var ein svensk matematikar.
Han var elev av Magnus Gustaf Mittag-Leffler og vart i 1898 dosent og i 1906 professor i mekanikk og matematisk fysikk ved Stockholms högskola. Dei første arbeida til Fredholm dreidde seg om differensiallikningar og eigenskapane til potensrekkjer. Fredholm er derimot særleg kjend for dei banebrytande arbeida sine over løysinga av integrallikningar. Ei rekkje problem i bruksmatematikk kan førast attende til slike likningar, som i sin enklaste form først vart studert av Niels Henrik Abel.
Eit krater på månen er kalla opp etter han.
Hellerman Rocks
Hellerman Rocks er ei gruppe sju små øyar og skjer på ei grunne, 700 meter aust for Hermit Island, utanfor sørvestkysten av Île Anvers i Antarktis. Han vart namngjeven av Advisory Committee on Antarctic Names etter løytnant Lance W. Hellerman i U.S. Navy Reserve, som var øvstkommanderande på Palmer-stasjonen i 1969.
Zhongxing
Zhongxing (kinesisk 中興), eller Zhongxing New Village er ein by i Nantou by midt på Taiwan og provinshovudstad i provinsen Taiwan. Zhongxing hadde om lag 25 549 innbyggjarar i 2010.
Fylkesveg 929 i Rogaland
Fylkesveg 929 i Rogaland går mellom Sletthammar og Skokland i Haugesund kommune. Vegen er 2,7 km lang.
Zhongxing
Zhongxing er ein planlagd by som blei grunnlagd i 1955 etter inspirasjon frå Storbritannia. Provinsstyresmaktene byrja flytta hit frå Taipei i 1956, og bygginga var ferdig i 1957. Byen har fleire parkar, plenar, tre og fontener, medan bygga ligg på rekkjer.
Ifølgje Folkerepublikken Kina, som ikkje anerkjenner Republikken Kina (Taiwan), er Taipei framleis provinshovudstad.
ARKO
Om lag 110 000 innbyggarar bur i ARKO-området.
Kommunane
{|
Judas Rock
Judas Rock er eit skvalpeskjer 9 km vest for sørvestenden av Trinity Island i Antarktiske Arkipel. Det er med på eit argentinsk kart frå 1950. Det fekk dette namnet av UK Antarctic Place-Names Committee (UK-APC) i 1960 fordi skjeret markerer sørenden av ei grunne strekkjer seg 6 km nordover 6 km i elles trygt farvatn.
Mount King i Antarktis
Mount King er eit stort fjell heilt aust i Tula Mountains. Toppen av Beaverbreen ligg like ved foten av Mount King.
Mount King vart oppdaga og kartlagd i desember, 1958, av eit hundesledelag frå ANARE (Australian National Antarctic Research Expeditions) leia av G.A. Knuckey. Det er kalla opp etter Peter W. King, sambandsoffiser på Mawson-stasjonen i 1957 og 1958, eit medlem av hundesledelaget.
Tula Point
Tula Point er eit nes som heilt nordaust på Île Renaud i Biscoe Islands. Biscoe Islands vart oppdaga i 1832 av ein britisk ekspedisjon under John Biscoe og vart først grovt kartlagd av Den franske antarktisekspedisjonen, 1903–05 og 1908-10. Île Renaud vart igjen grovt kartlagd i 19-36 av British Graham Land Expedition (BGLE). Neset vart namngjeven i 1954 av United Kingdom Antarctic Place-Names Committee (UK-APC) etter «Tula», eit av to fartøy nytta under ekspedisjonen til Biscoe i 1830-32.
Dusky Ridge
Dusky Ridge er ein isfri fjellrygg, 9 nautiske mil lang og 2 nautiske mil brei, mellom Lieskebreen og Hintonbreen i Britannia Range i Antarktis. Ryggen vart namngjeven «Dusky Mountains» av gruppa som vitja Darwinbreen under Commonwealth Trans-Antarctic Expedition (1956–58) på grunn av snømangel i fjellsida. Namnet vart endra til Dusky Ridge etter ei ny kartlegging av ryggen av US Geological Survey frå landmålingar og flyfoto tekne av U.S. Navy i 1960–62.
Fylkesveg 929
Fylkesveg 929 finst i fleire fylke i Noreg:
Kvasiatom
Eit kvasiatom er ein struktur der to atom er så nær kvarandre at elektrona deira har energinivå som er karakteristiske for eit enkelt atom med atomnummer lik summen av mengda elementærladningar i dei to atomkjernane.
Det kan oppstå kortliva kvasiatom i kollisjonar mellom to atom eller mellom eit ion og eit atom, så lenge atomkjernane er mykje nærare kvarandre enn radiusen til dei inste elektronbanane. Supertunge kvasiatom, med atomnummer over 173, har ein bindingsenergi som er to gonger større enn kvileenergien til elektronet. For slike kvasiatom opptrer ein effekt der ein får ein elektrisk ladd vakuumtilstand.
Undertale
Undertale er eit datarollespel utvikla av Toby Fox. I spelet styrer spelaren ein gutunge som har falle ned i undergrunnen, eit stort, åtskilt område under overflata av Jorda, som er sperra av ein magisk barriere. Spelaren møter ei rekke monster på ferda for å kome tilbake til overflata, i hovudsak gjennom kampsystemet i spelet, som kjem fram når spelaren konfronterer eller støyter på eit monster. I det turbaserte kampsystemet kan spelaren mellom anna unngå å ta skade gjennom å navigere unna prosjektil som kjem flygande over skjermen, og kan velje å spare monstera i staden for å angripe og drepe dei. Vala som spelaren gjer påverkar hendingsgangen i spelet, både dialogen, karakterane og historia.
Toby Fox har utvikla Undertale uavhengig, inkludert komponeringa av musikken. Spelet er inspirert av mellom anna dataspelseriane Mother og Mario & Luigi, skytespelet Touhou Project, internettkultur og den britiske komiserien Mr. Bean. Undertale vart lansert 15. september 2015 til Microsoft Windows og OS X, og 17. juli 2016 til Linux. Spelet selde over ein million eksemplar etter at det kom ut, og det vart nominert til fleire prisar.
Viktor Kolotov
Viktor Mikhailovitsj Kolotov var ein sovjetisk fotballspelar som hadde stor suksess med Dynamo Kiev i tida 1971-81. Midtbanespelaren deltok i 55 landskampar for Sovjetunionen i åra frå 1970 til -78.
Klubbspel
Kolotov var fødd på landsbygda ved Kazan i den dåverande sovjetrepublikken Tatarstan. Etter å ha utmerkt seg på Rubin Kazan åra 1969 og -70, flytta han over til Dynamo Kiev frå 1971. Dynamo var i ferd med å byggje opp eit topplag, med eit mannskap som skulle dominere sovjetisk fotball det neste tiåret. Allereie i sit fyrste år med Dynamo vart Kolotov seriemeister og i 1974 vart det nasjonal dobbelttriumf. Toppen kom i 1975 med siger både i cupvinnarcupen, serien og den nasjonale cupen. I 1975 var Kolotov kaptein på laget og fekk gleda av å heve cupvinnarcup-pokalen etter å ha slått ungarske Ferencváros med 3-0 i finalen i Basel. Sidan vann han ytterlegare tre nasjonale meistertitlar i Sovjetunionen. Gjennom sine 10 sesongar i Dynamo Kiev var Kolotov med om å vinne fem seriemeisterskap og to nasjonale cup-pokalar. I 1981 vart han sitjande på reservebenken og la opp.
Landslagsspel
Kolotov fekk sin landslagsdebut hausten 1970 og skåra i alle dei fire fyrste landskampane han spelte. Han var med då Sovjetunionen tapte EM-finalen 1972 mot Vest-Tyskland med 0-3. Under dei olympiske sommarleikane 1972 spelte han alle seks kampane til Sovjetunionen og skåra i tre av dei. I turneringa delte Sovjet og Aust-Tyskland bronsemedaljane då bronsefinalen enda 2-2. Åra 1975 og 1976 var Kolotov kaptein på landslaget. I den eigenskap var han med å vinne bronsefinalen i Montreal-OL med 2-0 over Brasil. Etter å ha vore ute av landslaget ei tid, deltok han i fleire kampar i 1977/78-sesongen. Bortekampen mot Romania i mai 1978 vart hans 55. og siste i landslagsdrakta. Han skåra 22 landslagsmål.
Varaskål
Varaskål, òg kalla åbryskål, åbrukopp og nopebolle, er eit drikkekar av tre med hol som ein kan sjå igjennom medan ein drikk. Dei fleste verna varaskåler er datert til 1700- og 1800-talet. Dei er runde med holet plassert i midten. Det finst òg varaskåler som er uregelmessige i forma. Dei er gjerne umåla og laga av knutar (utvekstar på tre).
Weaver Point
Weaver Point er eit nes som ligg 2,5 nautiske mil (4,6 km) vest for Tula Point ved nordenden av Île Renaud i Biscoe Islands. Det vart først nøyaktig vist på eit argentinsk kart frå 1957. Det vart namngjeve av United Kingdom Antarctic Place-Names Committee (UK-APC) i 1959 etter John C. Weaver som laga havisatlas for den nordlege halvkula i 1946.
Varaskål
Namnet «varaskål» reflekterer at ein skal kunna halda auge med verten eller andre gjester i laget medan ein drikk frå henne. Om slike bollar skriv Magnus Brostrup Landstad: «Paa denne maade kunde ein vare sig for et, svigagtig hug eller deslige, hvilket man derimod ikke kunde naar man sat med en alminneleg stor ølbolle for uden. En sørgelig erfaring havde vel ogsaa her været læremester.»
Slike bollar har òg vore kalla åbryskål, åbrukopp eller nopebolle. Åbru tyder skinnsjuk eller sjalu og med åbruskålen kunne ein halda auge med kjærasten eller ektefellen medan ein drakk. Nemninga nopebolle finn ein på den avbilda bollen frå Telemark. Her heiter den i ei innskrift:
Ordet «nopen» kan tyda 'knipen' eller 'gjerrig', og nemninga «nopebolle» kan ha samanheng med at denne bolletypen ser stor ut, men rommar lite øl.
Melodi Grand Prix 1997
Sendinga
Som året før blei finalen halden i Studio 2 på Marienlyst laurdag 8. februar. 350 songar kom inn i NRKs opne konkurranse, og ein hemmeleg tremannsjury plukka ut åtte av dei til finalen.
Den norske finalen var prega av ein del krøll både før og under sending. Opphavleg skulle Ivar Dyrhaug vere programleiar, men han måtte trekkje seg kort tid før finalen på grunn av influensa. I staden overtok Tande-P., men han blei også sjuk rett før finalen og måtte leie programmet nærast utan røyst og i feberrus. Det var også fleire tekniske feil under sendinga, og Penthouse Playboys måtte framføre songen sin på nytt då straumen plutseleg gjekk midt under framføringa til gruppa. Også under telefonrøystinga blei det problem, og hovuddelen av sjåarane fekk ikkje røysta.
Blant artistane var det berre Tor Endresen, Penthouse Playboys og Geir Rønning som var kjende for folk flest, elles var dei fleste deltakarane relativt ukjende artistar. Vinnaren blei kåra av ein musikarjury som hadde 40 prosent av røystene, og ein telefonrøysting som talde 60 prosent. Dette var første gong NRK arrangerte ei telefonrøysting under sjølve Melodi Grand Prix-sendinga. Eit lite orkester under leiing av Geir Langslet akkompagnerte låtane.
Førehandsfavoritten Tor Endresen deltok for åttande gong og vann til slutt klart med «San Francisco». Han representerte derfor Noreg i den internasjonale finalen i Dublin 3. mai.
Røysting
Ein ekspertjury med seks artistar avgjorde 40 prosent av resultatet. Dei siste 60 prosentane blei avgjort av sjåarane gjennom telefonrøysting. I juryen sat H.C. Andersen, Elisabeth Andreassen, Kari Gjærum, Ole Evenrud, Leif Erik Forberg og Frode Viken. Drygt 70 000 røyster blei registrert i telefonrøystinga. Røystene ble lagde saman, og resultatet blei avgjort ved voksande søyler som synte prosentvis fordeling mellom songane.
Vangar
Vangar er eit drikkekar eller kar av tre til å setja bort mjølk i. Dei fleste vangarar som er att er frå 1700- og 1800-talet, men slike kar kunne vera i bruk, særleg til mjølk, i fleire bygder eit stykke ut på 1900-talet. EIn vangar har form som ein bolle eller skål med to symmetriske øyre. Øyro kan vera smale eller breie. Vangarar som er brukte til øl eller små vangarar brukte til brennevin har gjerne måla eller utskoren dekor, medan vangarar som er brukte til mjølk gjerne er trekvite eller måla einsfarga utvendig. Synonym er hankeskål, vangar, vengebolle, vengeskål, vingefat, ølvengje og øyreskål.
Melodi Grand Prix 1997
Hendingar
På førehand var det Penthouse Playboys som fekk mest merksemd. Gruppas frontfigur Kjetil Rolness, alias Jens Pikenes, proklamerte humoristisk at det viktigaste ikkje var å vinne, men å ta seg godt ut. Dei ville også få Melodi Grand Prix «tilbake til det klassiske konseptet». Trude Trefall, kalla Manjari, vekte også oppsikt do ho fortalde at ho budde i eit Hare Krishna-kloster og stod opp fem om morgonen for å be og meditere. Ho framførte «Lys», skriven av tidlegare DeLillos-trommeslagar Rune Lindstrøm.
Dette året var røystinga unnagjort på rekordtid. Røystene frå juryen og folket ble lagde saman, og voksande søyler synte prosentvis fordeling mellom bidraga. NRK brukte ordninga for å spare pengar, men dette skapte misnøye hos sjåarane som meinte spenninga var borte. NRK gjorde om på røystinga året etter.
Fleire av jurymedlemmane i fagjuryen var vener av Tor Endresen. Ein av dei, Elisabeth Andreassen, sa til pressa at ho tykte at «Tor fortjente å vinne». Også VG meinte rett låt vann og gav Endresens vinnarlåt terningkast 5. Den norske finalen blei sett av 1 308 000 sjåarar, rundt 200 000 færre enn åra før.
Yaglou Point
Yaglou Point er det nordlegaste neset på Belding Island i Biscoe Islands. Det vart kartlagd frå flyfoto teken av Falkland Islands and Dependencies Aerial Survey Expedition (FIDASE) (1956–57). Det vart namngjeve av United Kingdom Antarctic Place-Names Committee (UK-APC) etter Constantin P. Yaglou, ein amerikansk fysiolog som har spesialisert seg på korleis menneskekroppen reagerer på kulde.
Rock the Joint
«Rock the Joint», òg kalla «We're Gonna Rock This Joint Tonight», er ein boogiesong spelt inn av forskjellige proto-rock and roll-songarar. Songen er særleg kjend med Jimmy Preston og andre tidlege rock and roll-songarar, som Bill Haley. Preston sin versjon er blitt omtalt som ein av kandidatane til «den første rock and roll-songen», og Haley sin versjon blir rekna som den første rockabilly-songen.
Låtskrivarane av songen er oppført som Harry Crafton, Wendell «Don» Keane og Harry «Doc» Bagby, som var musikarar med kontrakt hos Gotham i New York, eigd av Ivin Ballen (men ein konsertversjon innspelt av Haley i 1969 for Buddah Records er tilskriven James Bracken). Songen var påverka av tidlegare R&B-songar som Wynonie Harris-songen «Good Rockin' Tonight» i 1948. Ballen gav songen til Jimmy Preston, som nyleg hadde hatt ein hit med «Hucklebuck Daddy». Versjonen til Jimmy Preston and His Prestonians vart spelt inn i Philadelphia i mai 1949 og vart gjeven ut på Gotham. Eit år seinare nådde singelen sjetteplassen på R&B-lista.
To år seinare hadde Bill Haley and the Saddlemen alt hatt suksess med sin versjon av Ike Turner-låten «Rocket 88», men såg etter ein ny hit. Dei vart overtydd av produsenten, Essex Records-eigaren Dave Miller, om å spele inn «Rock the Joint». Haley spelte inn songen i februar eller mars 1952, men skreiv eigne vers som betre passa til countrypublikummet hans, og nemnde ei rekkje hillbilly-dansar (som Sugarfoot Rag og Virginia Reel) i staden for Preston sine hucklebuck og jitterbug. Han nytta òg andre instrument på songen, og meir ekko. Særleg nytta Haley-versjonen meir perkusjonsaktig bass av Marshall Lytle og elektrisk gitar av Danny Cedrone, med eit gitarparti som han brukte om att to år seinare på «Rock Around The Clock».
Sjølv om Haley-versjonen ikkje vart ein hit då han kom på Essex Records i 1952, selde han godt nok i Chicago til at han fekk eit kort opphald ved ein jazzklubb der. Opphaldet vart kortare enn planlagt fordi mange av det svarte publikummet gjekk. Likevel var Haley-versjonen av «Rock The Joint» - tre år før «Rock Around the Clock» - ein viktig milepåle for utviklinga av rockabilly, sidan han blanda R&B og country.
Songen vart spelt inn på ny i 1957 av Haley for Decca Records, og på den tida hadde bandet hans kalla seg Bill Haley & His Comets. Songen vart gjeven ut med tittelen «New Rock the Joint», sidan originalversjonen framleis var i sal. Han spelte seinare inn songen nok ein gong for Sonet Records i Sverige i 1968 og det finst mange konsertopptak av songen.
Mount Mueller
Mount Mueller er eit isdekt fjell som ligg like aust for Storegutt, 22 nautiske mil (41 km) vest for Edward VIll Bay. Det vart kartlagd frå flyfoto tekne av ANARE (Australian National Antarctic Research Expeditions) i 1956 og kalla opp etter F. von Mueller, eit medlem av Australian Antarctic Exploration Committee i 1886.
Michael Frater
Michael Frater er ein jamaicansk sprintar og olympisk meister. Frater spesialiserer seg på 100 m og 4 x 100 m stafett.
Under VM i friidrett 2011 i Daegu var Frater med på å setja ny verdsrekord på 4 x 100 meter saman med Nesta Carter, Yohan Blake og Usain Bolt. Rekorden kom på 37,04 og er framleis gjeldande verdsrekord.
Karriere
Michael Frater har vunne medalje på mange internasjonale tevlingar, m.a. Carifta Games, dei panamerikanske leikane, Samveldeleikane, VM i friidrett 2005 i Helsingfors og VM i friidrett 2009 i Berlin. Han deltok under sommar-OL 2004 i Aten, men nådde ikkje opp til finalen, korkje på 100 meter eller stafett. Under sommar-OL 2008 i Beijing kom han til sprintfinalen på 100 meter, der han tok sjetteplassen med ein personleg rekord på 9,97. Det jamaicanske stafettlaget tok gull og sette olympisk rekord under desse leikane med Frater på andre distansen. Tida deira kom på 37,10.
Oeschinensee
Innsjøen får tilførsel frå ei rekkje fjellbekker og drenerer gjennom undergrunnen. Vatnet dukkar sidan opp att som elva Oeschibach. Delar av vatnet vert nytta som vassforsyning for Kandersteg og i vasskraft.
Vassnivået i innsjøen varierer stort, om lag 12 meter gjennom året. Innsjøen er stort sett isdekt frå desember til mai.
Sidan 2007 har innsjøen vore ein del av verdsarvstaden Jungfrau-Aletsch-Bietschhorn.
Christian Andreassen
Christian Andreassen var ein norsk lærar, lensmann, politikar og avismann. Han var fødd i Ullsfjord i Troms, der far hans dreiv gardsbruk.
Andreassen var elev ved Tromsø seminar, men tok ikkje eksamen. Han var så lærar i Karlsøy. I 1848 flytta han til Nesseby i Aust-Finnmark der han var lærar og etter kvart også kyrkjesongar fram til 1860. Her var han eit år, 1857, også ordførar. Han var lensmann i Polmak frå 1860, deretter frå 1876 i Nesseby til han døydde i 1879.
Andreassen lærte seg samisk språk og omsette salmar og andre tekster til samisk, og skreiv også eigne salmar på samisk. Saman med Johan Eriksen Soffa gav han i 1873 ut den fyrste samiske avisa i Noreg, Muittalægje. Avisa vart gjeven ut fram til 1875, etter å ha kome i 33 nummer vart ho nedlagt grunna lågt opplag og dårleg økonomi.
Andreassen var 1877-79 1. varamann frå Finmarkens amt på Stortinget. Han møtte i 1878 frå 28. mars og heile 1879-sesjonen, i 1878 medlem av tollkomiteen, året etter av justiskomiteen. I 1879 gjorde Andressen framlegg om eit forbod mot kvalfangst med det som den gong var moderne fangstmetodar som dampbåt og harpun. Framlegget fekk fleirtal og vedtektene om kvalfredning tredde i kraft i 1881. Perioden 1. januar-31. mai var det forbod mot kvalfangst nærare land enn ei nautisk mil. Til grunn for striden låg ei oppfatning hos lokale fiskarar om at loddetorskefisket var avhengig av ein god kvalbestand. Andreassen vart i 1879 vald til 1. representant frå Finnmark på Stortinget 1880-82, men døydde i Vadsø straks etterpå.
Fylkesveg 931
Fylkesveg 931 finst i fleire fylke i Noreg:
Fylkesvei 931 (andre betydninger)
Yasuharu Kurata
Yasuharu Kurata er ein tidlegare japansk fotballspelar.
Nesta Carter
Nesta Carter er ein jamaicansk sprintar. Carter spesialiserer seg på 100 m og 4 x 100 m stafett.
Carter var med på det jamaicanske stafettlaget som tok sølvmedalje på 4 x 100 meter under VM i friidrett 2007 i Osaka. Under sommar-OL 2008 i Beijing sette stafettlaget med Carter, Michael Frater, Usain Bolt og Asafa Powell ny verdsrekord og olympisk rekord med 37,10.
Under VM i friidrett 2011 i Daegu var Carter med på å setja ny verdsrekord på 4 x 100 meter saman med Michael Frater, Yohan Blake og Usain Bolt. Rekorden kom på 37,04 og er framleis gjeldande verdsrekord.
Fylkesveg 931 i Rogaland
Fylkesveg 931 i Rogaland går mellom Førlandsvatnet og Statens havarivernskole i Haugesund kommune. Vegen er 1,7 km lang.
Hn/Skanderbeg
Gjergj Kastrioti, meir kjend som Skanderbeg, var ein albansk landshelt. Skanderbeg var ein osmansk offiser av albansk fødsel som tok atter albansk landumkverve og kjempa mot den osmanske heren i tvo tiår. Han er serleg kjend gjenom verket til renessansehistorikaren Marin Barleti.
Liv
Gjergj (Georg) Kastrioti var fødd i Krujë i midtre Albania, der far hans Gjon Kastrioti var fyrste yver eit osmansk lydrike. Som liten vart han og tri brør tekne til det osmanske hoffet for å tryggja truskap frå herskaren. Gjergj Kastrioti konverterte til islam og fekk militær upplæring i Edirne. Etter å hava leia mange slag for osmanarane fekk han tilnamnet Arnavutlu İskender Bey, 'fyrst Aleksander Albanaren', etter Aleksander den store. Namnet vart seinare albanisert til Skanderbeg. Han vart etterkvart utnemnd til general i den osmanske heren, og kjempa fleire slag i Europa og Vesle-Asia. Han fekk tittelen vali av sultan Murat II, og leidde til slutt ein kavaleristyrke på 5000 mann.
I 1443 fekk Skanderbeg og fleire andre albanarar høve til å skifta side under eit slag mot ungararane i Niš sør i Serbia. Han fór atter til Albania og tok atter farsborgi i Krujë ved hjelp av eit forfalska brev frå sultanen til guvernøren der. Skanderbeg tok avstand frå islam og kunngjorde at han vilde hemna ætti og landet sitt. Han tok i bruk flagg med dobbeltørni, eit gamalt romersk og bysantinsk symbol som ein i dag millom anna finn på det albanske flagget. Han allierte seg med Gjergj Arianit Komneni og gifta seg med dotteri hans, Andronike (fødd Marina Donika Arianiti). I 1444 fekk han samla dei albanske prinsane i Lezhë og grunnla ein liga mot osmanarane. Skanderbeg vart vald til leidar. Dei neste 25 åri førte albanarane ein nokså vellukka geriljakrig mot osmanarane, der dei gjorde nytta av dei albanske fjelli til å slå mykje større styrkar.
I 1461 vart Skanderbeg og den osmanske sultanen samde um ei triårig våpnkvila og deretter, etter ein mislukka osmansk invasjon, ei ny tiårig våpnkvila i 1463. I 1468 kom dei gjenverande albanske fyrstane saman i Lezhë att for å organisera ein ny liga og diskutera strategiar. Under møtet vart Skanderbeg sjuk av malaria og do. Albania var utarma av krig og leidarlaust. Dei osmanske styrkane erobra Krujë i 1478 og Shkodër i 1479. Dette var enden på organisert albansk motstand.
Kendall Rocks
Kendall Rocks er ei gruppe søyleforma klipper, som ligg 6 km nord for Tower Island i Antarktiske Arkipel. Namnet Kendall Group ligg nordvest for denne posisjonen på eit kart basert på arbeidet til ein britisk ekspedisjon under offiser Henry Foster i Royal Navy, 1828–31, men seinare fann ein ikkje øyar der. Namnet Kendall Rocks vart så overført til desse søylene som vart oppdaga i 1838 av ein fransk ekspedisjon under kaptein Jules Dumont d'Urville. Han er kalla opp etter løytnant E.N. Kendall på ekspedisjonsskipet til Foster, «Chanticleer».
Lai da Ova Spin
Lai da Ova Spin er eit kompensasjonsreservoar langs elva Spöl i Zernez i Graubünden i Sveits. Det har eit volum på 7,4 mill. m³ og eit overflateareal på 0,34 km².
Kvelvdammen Ova Spin stod ferdig i 1968 og har ei høgd på 73 meter.
Finn Spur
Finn Spur er ein fjellrygg 3,5 nautiske mil nordaust for Mount Ayres på nordsida av Longhurst Plateau i Cook Mountains i Antarktis. Han vart kalla opp etter Carol Finn, ein geofysikar ved US Geological Survey (USGS), som var prosjektleiar i USGS for ei amerikansk-tysk aeromagnetisk måling over Butcher Ridge – Cook Mountains – Darwin Névé-området 1997–98.
Fylkesveg 933 i Rogaland
Fylkesveg 933 i Rogaland går mellom Vikse og Førland i Haugesund kommune. Vegen er 3,1 km lang.
Lagringsring
Ein lagringsring er ein del av ein partikkelakselerator. Han er ein ringforma kanal der ein straum av elektrisk ladde partiklar kan flytte seg i ein lukka bane i lang tid utan å tape energi.
Etter at partiklane har oppnådd høg energi i ein akselerator, vert det nytta kraftige magnetar for å halde dei i bane. Dei kan samlast opp frå akseleratoren over eit langt tidsrom, og stråla i lagringsringen vil difor innehalde fleire partiklar enn den tilsvarande direkte stråla frå akseleratoren. For å kompensere for den energien partiklane stråler ut når dei rører seg i ein krum bane (synkrotronstråling), må dei under lagringa kontinuerleg tilførast energi på same måte som i ein synkrotron.
Genesaretbåten
Genesaretbåten, og kalla Jesusbåten, er ein drygt åtte meter lang fiskebåt som i 1986 vart funnen på stranda av Genesaretsjøen i Israel.
I 1986 var vasstanden uvanleg låg i Genesaretsjøen, og då oppdaga to brør frå kibbutzen Ginosar, eit to tusen år gammalt båtvrak, som tidlegare låg innkapsla i botnleira ved den nordvestre kyst av innsjøen.
Trevirket i båten er med karbon 14-metoden vorte datert til perioden år 120 f.Kr.-år 40 e.Kr. Båten var i såpass god stand på grunn av dei oksygenfattige forholda på sjøbotnen.
Oppbygging
Båten er bygd vedhjelp av ein skalbyggingsteknikk som gir ei glattt bordkledning. Borda har først vorte samanføya med ein tapp- og tappholteknikk. I overkant av eit bord har det vorte hogge ut eit tapphol. Eit tilsvarande hol vart laga i bordet over. Det vart sett inn ei brikke som passa i båe hola. Denne brikka vart så låst av dimlingar. På denne måten vart huda (skalet) oppbygd i båten sin fasong. Sa vart forsterkande og avstivande innved sett inn.
Dette samanføyingsprinsipper svært gammalt. Det er brukt i Khufu-skipet,  begravelsesskip for farao Keops som døydde i 2566 f.Kr. Her har tappane vorte limte.
Båten er bygd hovudsakleg av sedertre. I skroget finn ein ti treslag, noko som kan tyde på dårleg tilgang på materialar, eller at han vart bygd av overskotsmaterialar. Han er flatbotna og kunne roast av fire roarar. Det er spor etter mast. I båten fann ein mellom anna ei oljelampe, ei kokegryte, spikar og krokar.
Båten er utstilt på Yigal Allon Museum and Educational Center i kibbutzen Ginosar.
Nevlingen
Nevlingen er eit isolert fjell, 2100 moh, som ligg 21 km søraust for Doggers Nunataks i Enderby Land. Det vart kartlagd av norske kartografar frå flyfoto tekne under Lars Christensen-ekspedisjonen i 1936–37.
Kjelder
''
P.P. Arnold
Patricia Ann Cole, med artistnamnet P.P. Arnold, er ein USA-amerikansk soulsongar som hadde stor suksess i Storbritannia i 1960-åra og frametter.
Ho byrja karrieren som songar og dansar for Ike & Tina Turner Revue, men slutta i bandet i 1966 då dei var på turné i Storbritannia og vart verande i London der ho starta ein solokarriere. Ho turnerte med Small Faces på slutten av 60-taet og song korvokal på to av dei største hittane deira, «Itchycoo Park» og «Tin Soldier». I denne tida song ho òg duett med Rod Stewart på singelen «Come Home Baby» (produsert av Mick Jagger) og Chris Farlowe. Ho hadde fleire hittar på slutten av 60-åra, mellom anna med ein versjon av Cat Stevens-songen «The First Cut Is the Deepest» og «Angel of the Morning».
I 1970 byrja ho å spele i musikalar, mellom anna Catch My Soul. Ho song mykje som studiomusikar og song korvokal, mellom anna på albumversjonen av Jesus Christ Superstar og med artistar som Nick Drake, Dr. John, Graham Nash, Gary Wright, Manassas, Nektar, Jimmy Witherspoon, Nils Lofgren og Eric Burdon. Ho turnerte med Eric Clapton i 1970-åra.
I 1980-åra song ho korvokal for Peter Gabriel på hitten «Sledgehammer». Etter dette samarbeidde ho med The Beatmasters på acid house-hiten «Burn It Up», som nådde 14. plassen i Storbritannia i oktober 1988. Seint i 1980- og i 1990-åra song ho korvokal for The KLF, Nina Hagen, Roger Waters (Amused To Death) og Graham Parker. Ho turnerte mykje Roger Waters frå 1999 og inn i 2000-åra.
Alf Maurstad
Alf Maurstad var ein norsk geograf som gav ut eit havisatlas, Atlas of sea ice, i 1935.
Han studerte mellom anna ved Universitetet i Bergen.
Erling Størmer
Erling Størmer er ein norsk matematikar. Han er professor i matematikk ved Universitetet i Oslo. Størmer tok doktorgrad ved Columbia University i New York og var leiar for Abelkomitéen mellom 2002 og 2006. Erling Størmer er barneborn av Carl Størmer.
Han har publisert fleire avhandlingar med emne frå matematisk analyse, særskild om dei såkalla C*-algebraer.
Klo Rock
Klo Rock er eit skvalpeskjer som ligg ved austsida av innløpet til Mikkelsen Harbor ved Trinity Island i Antarktiske Arkipel. Skjeret vart kartlagt og namngjeven av den norske kvalfangaren Hans Borge under kartlegginga hans av Mikkelsen Harbor, truleg i 1914-15.
Walsh County
Walsh County er eit fylke nordaust i den USA-amerikanske delstaten Nord-Dakota med grense mot delstaten Minnesota i aust. Flatevidda åt fylket er 3 352 km², 32 km² er dekt av vatn. Fylket vart grunnlagt i 1881.
I kring 11 000 menneske bur i fylket, flest i småbyen Grafton som hyser fylkesadministrasjonen. Eit par mil lenger vest ligg landsbyen Park River.
Pushin' Too Hard
«Pushin' Too Hard», opphavleg kalla «(You're) Pushin' Too Hard», er ein song av den amerikanske rockegruppa The Seeds, skriven av vokalisten Sky Saxon. Innspelinga var produsert av Saxon og Marcus Tybalt og gjeven ut på singel i 1965. Singelen kom ut ein gong til året etter og nådde då 36. plassen på Billboard Hot 100-lista i februar 1967.
Songen er med på lista til Rock and Roll Hall of Fame over «dei 500 songane som forma rock and roll». The Seeds framførte «Pushin' Too Hard» i ein episode av situasjonskomedien The Mothers-in-Law i 1968.
Komposisjon
Sky Saxon skreiv «Pushin' Too Hard» medan han sat i ein bil og venta på at kjæraste skulle bli ferdig å handle på butikken. Tekten kan tolkast som at songaren åtvarrar kjærasten mot å kontrollere han, eller som ein deklamasjon mot samfunnet generelt. Songen består berre av to akkordar gjennom heile songen, og har ein solo på elektrisk piano spelt av Daryl Hooper, og ein gitarsolo av Jan Savage.
Utgjeving
The Seeds gav ut «(You're) Pushin' Too Hard» på singel i november 1965. Songen selde opphavleg ikkje godt nok til å gå inn på hitlista, men radiostasjonar i Los Angeles byrja å spele songen mmykje då dei gav ut debutalbumet sitt i april 1966. Singelen vart då gjeven ut på ny i november og songen gjekk inn på Billboard Hot 100 ein månad seinare. Songen låg 11 veker inne på lista og nådde 36. plassen i februar.
Somme radiostasjonar bannlyste songen, og meinte at tittelen synte til det å selje ulovleg dop.
Ettermæle
Allmusic-skribenten Richie Unterberger skreiv at «'Pushin' Too Hard' er ein av songane som vert oftast omtalt når folk prøver å hylle eller rakke ned på garasjerocken i 60-åra, og vert stundom hylla for akkurat dei same årsakene som folk kritiserar han for. Med tida har kritikkbalansen gått meir over i hylling enn nedrakking av songen.» Songen var med på Nuggets: Original Artyfacts from the First Psychedelic Era, 1965–1968 frå 1972, eit dobbelt samlealbum av amerikansk garasjerock som var med på å inspirere utviklinga av punkrocken i 1970-åra. I 1994 tok Rock and Roll Hall of Fame med songen på lista si over «Dei 500 songane som forma rock and roll». Dave Marsh tok songen med i boka The Heart Of Rock & Soul: The 1001 Greatest Singles Ever Made i 1989. I 2003 publiserte magasinet Q lista «Dei 1001 beste songane gjennom tidene» og plasserte «Pushin' Too Hard» på 486. plassen. Songen vart plassert på 16. plassen på lista til Paste Magazine over dei 50 beste gararsjerocksongane gjennom tidene i 2014.
Film og fjernsyn
The Seeds dukka opp som det oppdikta bandet The Warts og framførte «Pushin' Too Hard» i ein episode av situasjonskomedien The Mothers-in-Law i 1968. Songen er med i filmen Air America (1990), 976-Evil II (1992), Wild America (1997), og Easy Rider (2004; utvida utgåve). I den andre sesongen av Lost kalla «The Whole Truth», lyttar Jack og Locke til songen medan Ana Lucia avhøyrer Henry. Songen er med i ein reklamefilm for Nike i 2012 kalla «Game On, World», som hyllar klassiske videospel.
Erlangen-programmet
Erlangen-programmet var ei programerklæring for geometrien som vart lansert av Felix Klein i Erlangen i 1872. Tesen til Klein var at geometri er «studiet av eigenskapane til ei mengd som er invariante når elementa i mengda er underlagt verknaden av ei gruppe av transformasjonar». Dette har hatt stor innverknad på moderne matematikk, og har mellom anna ført til at geometrien har vorte algebraisert.
Veronica Campbell-Brown
Veronica Campbell-Brown er ein jamaicansk sprintar og olympisk meister som spesialiserer seg på 100 meter og 200 meter samt 4 x 100 meter stafett. Ho har ein lang karriere bak seg og har vunne seks OL-medaljar så langt, tre av dei gull. I VM-samanheng har ho kome på pallen ni gonger under dei fire siste verdsmeisterskapane. Ho har vorte verdsmeister på både 100 meter og 200 meter sprint.
Olympisk karriere
Fyrste gongen Veronica Campbell deltok i OL var under sommar-OL 2000 i Sydney, 18 år gamal. Her tok ho sin fyrste OL-medalje, sølv under 4 x 100 meter stafett saman med m.a. Merlene Ottey.
Under neste OL, sommar-OL 2004 i Aten hadde Veronica Campbell fylt 24. Her kom ho til 100-metersfinalen der ho tok bronsemedalje. På 200 meter gjekk ho heilt til topps framfor amerikanske Allyson Felix, og vart olympisk meister for fyrste gong. Også det jamaicanske stafettlaget tok gull under dette OL med Veronica Campbell.
På dei nasjonale prøvane til sommar-OL 2008, greidde ikkje Campbell-Brown å kvalifisera seg til 100 meter sprint. Derimot greidde ho det på 200 meter, og tok sin andre olympiske gullmedalje på denne distansen i Beijing. Sølvet gjekk til Allyson Felix og bronsen fekk jamaicanske Kerron Stewart.
Veronica Campbell-Brown deltok også under sommar-OL 2012 i London. Her tok ho bronsemedalje på 100 meter bak amerikanske Carmelina Jeter og vinnaren Shelly Ann Fraser-Pryce frå Jamaica.
Laserfusjon
Laserfusjon er ein teknikk som vert nytta for å setje i gang ein fusjonsreaksjon. Ein nyttar små dropar av deueterium, 2H, eller tritium, 3H, som er innkapsla i glas (pellets). Dei vert så varma kraftig opp av ein kortvarig og særs intens laserstråle. Oppvarminga skjer så raskt at pelleten ikkje får tid til å eksplodere.
Sarafan
Sarafan (russisk сарафа́н) er ein kjoleforma kvinnedrakt som var vanleg i Det russiske keisarriket frå rundt 1700 fram til den russiske revolusjonen i 1917. Sarafan er ein type stroppekjole; han består av eit livstykke som ofte er ettersitjande, utan erme, men med stroppar eller band over skuldrene. Dette er sydd fast til eller brukt saman med eit vidt skjørt. Plagget er ofte fargerikt og pynta med mønstra bordar. Drakten blir tradisjonelt brukt over ein bluse og ofte i lag med forkle. I dag inngår plagget i russiske folkedrakter.
Habkayt
Habkayt er ein landsby i Dhofar guvernement, sørvest i Oman.
Erik Alfsen
Erik Magnus Alfsen er ein norsk matematikar. Han byrja å studere på Universitetet i Oslo i 1949. Frå 1954 til 1955 studerte han ved Institut Henri Poincaré, og då han kom tilbake til Oslo i 1955, tok han eksamen og vart cand.real.. Etter to år som forskingsstipendiat hos NAVF vart han utnemnd til universitetslektor. Frå 1961 til 1962 var han gjesteprofessor i Seattle, etter doktorgraden vart han i 1963 dosent i Oslo. Frå 1975 til 2000 var han professor.
Alfsen har levert mange arbeid innanfor matematisk analyse, særskild i samband med funksjonalanalyse og konveksitet. Han har saman med far sin, Knut Alfsen, gjeven ut eit lærebokverk i matematikk for vidaregåande skule. Sidan 1979 har han vore sterkt opptatt av fredsarbeid. Alfsen var styremedlem i NAVF i to år. Han har òg vore med i Nei til Atomvåpen og Pugwash-rørsla.
Oddvar Støme
Oddvar Støme er ein norsk filolog, forfattar og tidlegare bonde.
Liv og virke
Oddvar Støme er utdanna lærar ved Tromsø lærarskole 1954. Støme har arbeidd som lærar i Vardø, Kirkenes og Kiberg før han drog sørover. Han skreiv i godt vaksen alder ei hovudfagsoppgåve i norsk om heimemålet. Støme har òg vore dosent i norsk ved Universitetet i Tartu i Estland.
Støme bygde opp ein gard i Komagvær på 1970-talet.
Bøker og artiklar
I 2007 gav Støme ut ein kortversjon av hovudfagsoppgåva om kibergsdialekten, i boka ''Partisanbygda Kiberg. Fiskeværet mellom øst og vest''.
Strøme har vore ein ivrig skribent om målsak. Våren 1991 var Støme reiseskrivar i Noregs Mållag og reiste rundt i Finnmark og fortalde korfor nynorsken høvde som skriftmål i Finnmark.
Støme har ivra for å få Karl Akres målsyn fram i lyset.
Støme har også engasjert seg i urfolksspørmål, samepolitikk og striden rundt Finnmarkseigedommen.
Fylkesveg 937 i Rogaland
Fylkesveg 937 i Rogaland går mellom Karmsundgata og Killingøymoloen i Haugesund kommune. Vegen er 700 meter lang.
Kuniharu Nakamoto
Kuniharu Nakamoto er ein tidlegare japansk fotballspelar.
Paul Harris
Paul Harris er ein USA-amerikansk klaverspelar og musikar.
Harris har spelt på mange alubm frå 1960- til 1980-åra med artistar som Stephen Stills, B.B. King, Judy Collins, Grace Slick, Al Kooper, ABBA, Eric Andersen, Rick Derringer, Nick Drake, John Martyn, John Sebastian, John Mellencamp, Joe Walsh, Seals & Crofts, Bob Seger og Dan Fogelberg. I 1970-åra vart han medlem av Stephen Stills-bandet Manassas og seinare i Souther Hillman Furay Band.
Lago Palü
Lago Palü (retoromansk Lagh da Palü, tysk Palüsee) er ein innsjø nedanfor Piz Palü i Graubünden i Sveits. Vatn frå Palübreen renn ut i innsjøen. I 1926 vart det bygd ei demning for å nytte innsjøen som eit reservoar.
Fylkesveg 938 i Rogaland
Fylkesveg 938 i Rogaland går mellom Toskartjønn og Flotmyr i Haugesund kommune. Vegen er 5,6 km lang.
Fisher Spur
Fisher Spur er ein ulendt utstikkar som stikk nordover frå vestsida av Daniels Range like nord for Mount Nero i Usarp Mountains i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1960–63, og vart namngjeven av Advisory Committee on Antarctic Names etter Dean F. Fisher, ein geofysikar i US Antarctic Research Program ved McMurdo-basen i 1967–68.
Stephen Stills 2
Stephen Stills 2 er det andre soloalbumet til Stephen Stills, gjeve ut på Atlantic Records i 1971. Det nådde åttandeplassen på Billboard 200 og selde til gullplate i USA. Det vart gjeve ut to singlar frå albumet, som begge akkurat ikkje klarte å gå inn på topp 40 på Billboard Hot 100-lista: «Change Partners» nådde 43. plassen og «Marianne» 42. plassen.
Innhald
Stills hadde alt framført «Bluebird Revisited» på turné med Crosby, Stills, Nash, & Young i 1969. Stills drog ut på The Memphis Horns-turneen sommaren 1971 for å marknadsføre albumet med medlemmar frå The Memphis Horns i lag med CSNY-bassisten Calvin Samuels og CSNY-trommeslagaren Dallas Taylor. Seinare spelte han inn to av songane på albumet på ny: «Singin' Call» i 1991 på albumet Stills Alone og «Word Game» i 2013 for eit album med blues-supergruppa The Rides.
Mottaking
John Mendelsohn frå Rolling Stone skildra Stills som «ein solid annanrangs artist som så mange lågare gjennomsnittsmenneske insisterer på er førsteklasses.» Han skildra vidare musikken hans etter Buffalo Springfield som «femtegrads nytingssjuk». Om Stephen Stills 2 skreiv han «tekstane på Stills 2 er trivielle, kvalmt innbilske og rett og slett støytande om ein annan. Musikken er heilt klar matt og karakterlaus, og produksjonen av heile greia er så langt frå å ikkje vere tapt bak ei vogn at ein må kjempe hardt for å få eit inntrykk av framføringa.»
Indaf
Indaf er ein landsby i Dhofar guvernement, sørvest i Oman.
Mount Nils
Mount Nils er eit markant, isdekt fjell som ligg like vest for Raynerbreen og 3 nautiske mil (6 km) sør for Mount Christensen i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956 og 1957 og vart namngjeven av Australian Antarctic Names and Medals Committee (ANCA) etter kaptein Nils Larsen, som var kaptein på det norske ekspedisjonsskipet i januar 1930.
Cass County i Nord-Dakota
Cass County er eit fylke aust i den USA-amerikanske delstaten Nord-Dakota, med austgrense mot delstaten Minnesota. Flatevidda åt fylket er 4 579 km², einast 7 km² er dekt av vatn. Fylket vart grunnlagt i 1872 og organisert året etter.
Med sine over 180 000 ibuarar er fylket det mest folkerike i delstaten, folkemengda er fordobla dei siste 40 åra. Fylkesadministrasjonen held til i Fargo, den mest folkerike byen i fylket og heile delstaten.
Folketeljinga 2000 registrerte ibuarane som 34,1 % av tysk ætt og 32,4 % av norsk ætt.